ตลท.ขึ้น H หุ้น JAS รอบเช้าวันนี้ หลังแจงข้อมูลทำเทนเดอร์ไม่ครบถ้วน
ตลท.ขึ้น H หุ้น JAS รอบเช้าวันนี้ หลังแจงข้อมูลทำเทนเดอร์ไม่ครบถ้วน
19 ก.ย. 2559

ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย H หยุดพักการซื้อขายหลักทรัพย์ บริษัทจัสมิน อินเตอร์เนชั่นแนล จำกัด (มหาชน) หรือ JAS และ DW ที่มี JAS เป็นหลักทรัพย์อ้างอิง ในรอบเข้าของวันที่ 19 ก.ย. 59 จนกว่าบริษัทจะเผยแพร่สาระสำคัญดังกล่าว
ทั้งนี้เนื่องจากบริษัทยังไม่สามารถเปิดเผยข้อมูลสำคัญได้ครบถ้วน โดยตามที่บริษัท ได้เผยแพร่มติคณะกรรมการบริษัทเช้าวันที่ 19 ก.ย. 59 รับทราบการทำคำเสนอซื้อหลักทรัพย์ทั้งหมดของ JAS โดยนายพิชญ์ โพธารามิก (ผู้ทำคำเสนอซื้อ) ซึ่งเป็นผู้ถือหุ้นใหญ่และเป็นประธานเจ้าหน้าที่บริหารซึ่งบริษัทยังไม่ได้เปิดเผยถึงนโยบายว่าบริษัทจะยังคงเป็นหลักทรัพย์จดทะเบียนหรือไม่ ข้อมูลดังกล่าวเป็นข้อมูลที่สำคัญต่อการตัดสินใจลงทุนของผู้ลงทุน